Çıxışımın sonunda qeyd etmək istəyirəm ki, əlbəttə, vəkillik institutunun formalaşdırılması çox mürəkkəb bir pro-sesdir. Məhkəmə-Hüquq Şurası, məhkəmə islahatlarını həyata keçirən bütün şəxslər bu məsələyə çox diqqətlə yanaşırlar. Peşəkar vəkillərin olması çox vacibdir. Çünki bu, əslində, məhkəmədə ədalətli qərarların qəbul olunması üçün də yar-dımçı vəzifədir. Eyni zamanda, qeyd etmək istəyirəm ki, hazırda bir çox peşəkar və savadlı vəkillər hakim testlərini uğurla verirlər və artıq hakim kimi fəaliyyət göstərirlər. Düşünürəm ki, cənab Prezident tərəfindən təklif olunmuş bu əlavə və dəyişikliklər də vəkillik institutunun daha da möhkəmləndirilməsinə xidmət edəcək. Cənab Sədr, Sizin də söylədiyiniz kimi, Vəkillər Kollegiyası Rəyasət Heyətinin sədri hörmətli Azər müəllim Tağıyev də bizim iclasımıza dəvət olunub. Başqa təkliflər, fikirlər olarsa, birgə müzakirə etməyə hazırıq. Çox sağ olun.